stanford-oval/wikipedia huggingface dataset:
Michael Gregoritsch

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Michael Gregoritsch
Syntymäaika: 18. huhtikuuta 1994
Syntymäpaikka: Graz, Itävalta
Pelipaikka: oikea laitahyökkääjä
Pituus: 193 cm
Seura
Seura: Freiburg
Junioriseurat
2001–2008: Grazer AK
2008–2010: Kapfenberg
Seurat
| Vuodet | Seura | O | (M) |
| 2009–2011 | Kapfenberg II | 30 | (10) |
| 2010–2011 | Kapfenberg | 28 | (3) |
| 2011–2015 | Hoffenheim | 0 | (0) |
| 2011–2012 | → Kapfenberg II | 7 | (1) |
| 2011–2012 | → Kapfenberg | 16 | (1) |
| 2012–2013 | → Hoffenheim II | 28 | (11) |
| 2013–2014 | → St. Pauli II | 5 | (2) |
| 2013–2014 | → St. Pauli | 15 | (1) |
| 2014–2015 | → Bochum | 25 | (7) |
| 2015 | Bochum | 0 | (0) |
| 2015–2017 | Hamburg | 55 | (10) |
| 2017–2022 | Augsburg | 119 | (29) |
| 2020 | → Schalke | 14 | (1) |
| 2022– | Freiburg | 62 | (17) |
Maajoukkue
| 2011 | Itävalta U17 | 3 | (1) |
| 2011–2016 | Itävalta U21 | 29 | (20) |
| 2016– | Itävalta | 62 | (18) |
 Seurajoukkueuran tilastot kattavat vain kansalliset sarjat, päivitetty 6. kesäkuuta 2024.  Maajoukkueuran tilastot päivitetty 22. joulukuuta 2024.
Michael Gregoritsch (s. 18. huhtikuuta 1994 Graz) on itävaltalainen jalkapalloilija, joka edustaa Saksan Bundesliigassa pelaavaa SC Freiburgia. Vasenjalkainen Gregoritsch on pelipaikaltaan oikea laitahyökkääjä.
Ura > Seurajoukkueura

Gregoritsch aloitti ammattilaisuransa Kapfenberger SV:ssä. Hän debytoi seuran paidassa Itävallan Bundesliigassa huhtikuussa 2010 ja onnistui heti maalinteossa ollen neljää päivää vaille 16-vuotiaana sarjan historian nuorin maalintekijä. Hän pelasi Kapfenbergin edustusjoukkueessa 28 ottelua tehden kolme maalia.
Heinäkuussa 2011 Gregoritsch siirtyi Saksan Bundesliigan TSG 1899 Hoffenheimin paitaan. Käytännössä koko Hoffenheim-aikansa hän vietti lainalla vanhassa seurassaan, 2. Bundesliigan FC St. Paulissa ja saman sarjan VfL Bochumissa. Lopulta Gregoritsch ei pelannut Hoffenheimin edustusjoukkueessa minuuttiakaan.
Heinäkuussa 2015 Gregoritsch siirtyi lainan loputtua pysyvällä siirrolla Bochumiin, mutta saman kuun aikana hän siirtyi pysyvällä siirrolla Saksan Bundesliigan Hamburger SV:hen. Hän debytoi Bundesliigassa seuraavassa kuussa Bayern Müncheniä vastaan. Avausmaali syntyi syyskuussa 2015 Ingolstadtin verkkoon. Hän pelasi Hampurissa kahden kauden aikana 55 liigaottelua, joissa teki kymmenen maalia.
Gregoritsch siirtyi FC Augsburgiin 5,5 miljoonalla eurolla kesällä 2017. Kahdella ensimmäisellä kaudella hän pelasi yhteensä 64 bundesliigaottelua, joissa teki 19 maalia. Syyskaudella 2019 hän pääsi pelaamaan vain kuudessa liigaottelussa. Kevätkauden 2020 hän oli lainalla saman sarjan Schalkessa, jossa hän pelasi 14 bundesliigaottelua ja teki yhden maalin. Kaudella 2020–2021 hän pelasi Augsburgissa 24 bundesliigaottelua ja teki niissä yhden maalin. Seuraavalla kaudella hän pelasi 25 bundesliigaottelua ja teki niissä yhdeksän maalia.
Gregoritsch siirtyi heinäkuussa 2022 vapaalla siirrolla SC Freiburgiin. Hän pelasi kaudella 2022–2023 Bundesliigassa 30 ottelua ja teki niissä kymmenen maalia. Eurooppa-liigassa hän pelasi seitsemän ottelua, joissa hän teki kolme maalia. Seuraavalla kaudella hän pelasi 32 bundesliigaottelua ja teki niissä seitsemän maalia. Eurooppa-liigassa hän pelasi kahdeksan ottelua ja teki niissä viisi maalia, muun muassa hattutempun kotiottelussa Olympiakosia vastaan.
Ura > Maajoukkueura

Gregoritsch on edustanut Itävaltaa nuorten maajoukkuetasoilla. Vuosina 2011–2016 hän kuului maan alle 21-vuotiaiden maajoukkueeseen ja on joukkueen historian paras maalintekijä 20 maalillaan.
Gregoritsch pelasi vuonna 2016 ensimmäisen ottelunsa Itävallan miesten maajoukkueessa. Hän on tehnyt 18 maaottelumaalia: maaliskuussa 2018 ystävyysottelussa Luxemburgia, syyskuussa 2019 EM-karsintaottelussa Latviaa, syyskuussa 2020 Kansojen liigan ottelussa Norjaa, lokakuussa 2020 Kansojen liigan ottelussa Pohjois-Irlantia, kesäkuussa 2021 EM-kilpailujen alkulohkon ottelussa Pohjois-Makedoniaa, maaliskuussa 2022 ystävyysottelussa Skotlantia, kesäkuussa 2022 Kansojen liigan ottelussa Kroatiaa, maaliskuussa 2023 EM-karsintaotteluissa Azerbaidžania ja Viroa, kesäkuussa 2023 EM-karsintaottelussa Belgiaa, syyskuussa 2023 ystävyysottelussa Moldovaa ja viisi päivää myöhemmin EM-karsintaottelussa Ruotsia vastaan. Hän nosti A-maajoukkueen maalimääränsä 15:een tekemällä kolme maalia eli hattutempun maaliskuussa 2024 ystävyysottelussa Turkkia vastaan. EM-kilpailuissa 2024 hän teki joukkueensa ainoan maalin tappiollisessa neljännesvälieräottelussa Turkkia vastaan. Syksyllä 2024 pelatussa Kansojen liigassa hän teki maalin Norjaa ja Kazakstania vastaan. Hänen pelaamistaan 62 maaottelusta kymmenen on ollut MM- ja 12 EM-karsintaotteluita, 17 Kansojen liigan otteluita sekä seitsemän EM-lopputurnausten otteluita. Hän on ollut 27 kertaa avauskokoonpanossa.
Muuta

Myös Gregoritschin isä Werner Gregoritsch on entinen jalkapalloilija ja nykyinen valmentaja. Hän toimii Itävallan alle 21-vuotiaiden päävalmentajana. Michael Gregoritsch pelasi isänsä alaisuudessa myös Kapfenberger SV:ssä.
Aiheesta muualla

Kuvia tai muita tiedostoja aiheesta Michael Gregoritsch Wikimedia Commonsissa
SC Freiburg – Saksan Bundesliiga
1 Uphoff |
3 Lienhart |
5 Gulde |
7 Schmid |
8 Eggestein |
9 Höler |
11 Kyereh |
14 Keitel |
17 Kübler |
18 Petersen |
21 Atubolu |
22 Sallai |
23 Wagner |
24 Ezekwem |
25 Sildillia |
26 Flekken |
27 Höfler |
28 Ginter |
29 Jeong |
30 Günter |
32 Grifo |
33 Weißhaupt |
34 Röhl |
35 Schmidt |
38 Gregoritsch |
42 Dōan |
Valmentaja Streich
Itävallan joukkue – Jalkapallon EM-kilpailut 2020
1 A. Schlager |
2 Ulmer |
3 Dragović |
4 Hinteregger |
5 Posch |
6 Ilsanker |
7 Arnautović |
8 Alaba |
9 Sabitzer |
10 Grillitsch |
11 Gregoritsch |
12 Pervan |
13 Bachmann |
14 Baumgartlinger |
15 Lienhart |
16 Trimmel |
17 Schaub |
18 Schöpf |
19 Baumgartner |
20 Onisiwo |
21 Lainer |
22 Lazaro |
23 X. Schlager |
24 Laimer |
25 Kalajdžić |
26 Friedl |
Valmentaja Foda
Itävallan joukkue – Jalkapallon EM-kilpailut 2024
1 Lindner |
2 Wöber |
3 Trauner |
4 Danso |
5 Posch |
6 Seiwald |
7 Arnautović |
8 Prass |
9 Sabitzer |
10 Grillitsch |
11 Gregoritsch |
12 Hedl |
13 Pentz |
14 Querfeld |
15 Lienhart |
16 Mwene |
17 Kainz |
18 Schmid |
19 Baumgartner |
20 Laimer |
21 Daniliuc |
22 Seidl |
23 Wimmer |
24 Weimann |
25 Entrup |
26 Grüll |
Valmentaja Rangnick
Aleksandra Trusova

| Mitalit | Mitalit | Mitalit |  |
| --- | --- | --- | --- |
|  Aleksandra Trusova 2023 |  Aleksandra Trusova 2023 |  Aleksandra Trusova 2023 |  |
Maa:  Venäjä
Naisten taitoluistelu
|  Olympialaiset  |  Olympialaiset  |  Olympialaiset  |  |
|  Hopeaa | Peking 2022 | yksinluistelu |  |
| MM-kilpailut  | MM-kilpailut  | MM-kilpailut  |  |
|  Pronssia | Tukholma 2021 | yksinluistelu |  |
| EM-kilpailut  | EM-kilpailut  | EM-kilpailut  |  |
|  Pronssia | Graz 2020 | yksinluistelu |  |
|  Pronssia | Tallinna 2022 | yksinluistelu |  |
Aleksandra "Sasha" Vjatšeslavovna Ignatova (Trusova)(ven. Александра Вячеславовна Трусова; s. 23. kesäkuuta 2004 Rjazan) on venäläinen taitoluistelija. Hän on saavuttanut yksinluistelussa mitalin olympialaisissa, MM-kilpailuissa ja EM-kilpailuissa ja on kaksinkertainen nuorten maailmanmestari.
Ignatova voitti nuorten maailmanmestaruuden vuosina 2018 ja 2019. Jälkimmäisellä kaudella hän saavutti aikuisten sarjassa Venäjän-mestaruuskilpailuissa hopeaa. Grazin Euroopan-mestaruuskilpailuissa 2020 Ignatova saavutti pronssia venäläisluistelijoiden viedessä kolmoisvoiton. Samalla kaudella hän sijoittui myös Torinon Grand Prix -finaalissa ja Venäjän-mestaruuskilpailuissa kolmanneksi. Kaudella 2020–2021 hän saavutti maailmanmestaruuskilpailuissa pronssia kahden maannaisensa takana ja oli myös Venäjän-mestaruuskilpailuissa kolmas. Kaudella 2021–2022 hän saavutti EM-kilpailuissa pronssia Venäjän yltäessä jälleen kolmoisvoittoon ja sijoittui Venäjän-mestaruuskilpailuissa toiseksi. Pekingin olympialaisissa hän saavutti hopeaa oltuaan lyhytohjelman jälkeen neljäs mutta saatuaan vapaaohjelmassa parhaat pisteet.
Ignatova teki kilpailuissa ensimmäisenä naisena onnistuneesti neloislutzin vuonna 2018 ja neloisflipin vuonna 2019.
Ignatova on pituudeltaan 158-senttinen. Hän siirtyi vuonna 2020 olympiavoittaja Jevgeni Pljuštšenkon ja Dmitri Mihailovin valmennukseen mutta palasi vuonna 2021 Eteri Tutberidzen, Sergei Dudakovin ja Daniil Gleihengauzin valmennusryhmään.
SCP Foundation

SCP Foundationin logo.
The SCP Foundation (suom. SCP-Järjestö) on kuvitteellinen järjestö, joka on vastuussa erilaisten paranormaalien, yliluonnollisten ja muiden salaperäisten ilmiöiden talteenotosta ja säilyttämisestä, joita tiede ei pysty selittämään. SCP Foundation on kollaboratiivinen internetprojekti, jossa vapaaehtoiset henkilöt kirjoittavat ja luovat sisältöä teeman pohjalta. SCP-olennot ovat fiktiivisiä ilmiöitä, elämänmuotoja ja asioita. SCP Foundation projekti on pääosin pohjautunut wikidot-palvelussa kiertäviin artikkeleihin SCP-olennoista. SCP-Wikin yhteisön luomat artikkelit sisältävät useiden eri lajityyppien tekstiä; Esimerkiksi tiedefiktiota, kauhua ja urbaania fantasiaa.
SCP on lyhenne englanninkielisistä sanoista "Secure, Contain, Protect." Suomeksi käännettynä "Varmista, Eristä, Suojele."
SCP-Wikiin julkaistujen artikkelien pohjalta on luotu useita videopelejä, kirjallisuutta ja muuta sisältöä, kuten YouTube videoita ja lyhytelokuvia.
SCP Foundation ja SCP-olennot ovat yleisesti SCP-Wikin kirjoittajien mielikuvitusta.
Historia > Projektin alkuvaiheet

Vuonna 2007 4chan-käyttäjä nimimerkillä The U.S.S. Walrus julkaisi /x/-laudalle kuvan Izumi Katon patsaasta Untitled 2004. Kuvan mukana olleessa tekstissä luki kuvan olennon olevan nimeltään SCP-173. SCP-173 oli tekstin mukaan aggressiivinen, ja tappoi useimmiten uhrinsa taittamalla tuon niskat. Olennon heikkous oli kuitenkin se, että se ei voinut hyökätä silloin kun se on vähintään yhden henkilön suorassa näköyhteydessä. Tarinasta tuli hyvin suosittu, ja monet muut ihmiset alkoivat julkaisun johdosta kirjoittamaan artikkeleja SCP-olennoista. Pian /x/- ja /b/-lautojen jäsenet väsyivät SCP-keskustelutulvaan, ja artikkelit siirrettiin EditThis-wikiaan. Se oli kuitenkin liian yksinkertainen käyttäjien silmissä, joten uudeksi sivustoksi valittiin Wikidot, jota käytetään edelleen. Omia artikkeleja voi kirjoittaa kuka vain, kunhan sivustolle liittyy jäseneksi.
Historia > Tarina

SCP Foundation perustettiin SCP-Wikiin kirjoitettujen tarinoiden mukaan 1800-luvun lopulla. Sen päämääränä on eristää ja tutkia SCP-olentoja. Koska SCP Foundation piileksii julkisuudelta, sen eristämät olennot ovat päässeet toisinaan vapaaksi, ja ne ovat aiheuttaneet tuhoa ihmiskunnalle. Tarinoiden mukaan SCP Foudation on joutunut usein "uudelleenkirjoittamaan historiaa", ja he ovat myös käyttäneet muistia poistavia aineita ihmisiin, jotka ovat nähneet tai kokeneet SCP-olentojen vaikutuksia.
SCP-Olennot > Yleistä

SCP-olennot ovat fiktiivisiä ilmiöitä, elämänmuotoja ja asioita. Näistä olennoista on kirjoitettu noin 6000 artikkelia SCP-Wikiin tämän artikkelin kirjoitushetkellä (14.6.2021), ja artikkeleja kirjoitetaan jatkuvasti lisää. Jos kyseiset fiktiiviset olennot pääsisivät vapaaksi, ne olisivat vaaraksi ihmiskunnalle sekä ihmisten käsitykselle todellisuudesta.
SCP-olentoja luokitellaan eri turvallisuusluokituksiin yhteisön luomien järjestelmien mukaisesti. Suosituin turvallisuusluokitusjärjestelmä SCP-Wikissä on SEKTANE.
SCP-Olennot > SEKTANE-luokittelujärjestelmä

SEKTANE-luokittelujärjestelmä on SCP-Wikin suosituin turvallisuusluokittelujärjestelmä. Lyhenne SEKTANE muodostuu englanninkielisistä sanoista Safe (suom. turvallinen), Euclid (suom. Eukleides), Keter (elämänpuun korkein Sefirot), Thaumiel (Keterin varjopuoli), Apollyon (suom. Apollyon/Tuhoaja), Neutralised (suom. neutralisoitu) ja Explained (suom. selitetty).
SCP-Olennot > Esimerkkejä

SCP-001 on kokoelma useammasta yhteisön laatimasta "ehdotuksesta", koska vain yhden henkilön keksimä ensimmäinen artikkeli wikiin olisi epäreilua.
SCP-008 on kaasua, joka muuttaa sen kanssa kontaktissa olevat henkilöt zombeiksi.
SCP-049 on ruttolääkärin näköinen ihmisolento, joka "hoitaa" kaikkia, joilla on "pestilence" niminen sairaus. SCP Foundationin tekemien (fiktiivisten) tutkimusten mukaan olisi selvää, että lähes jokaisella maapallon ihmisellä olisi kyseinen sairaus.
SCP-096 on ihmisolento, joka on ulkonäöltään itkevä ja puhtaanvalkoinen. SCP-096 on noin 2,5 metriä pitkä, ja se muuttuu aggressiiviseksi henkilöitä kohtaan, jotka ovat nähneet sen kasvot. Kyseisestä olennosta kirjoitettun artikkelin mukaan se voi kulkea minkä vain materiaalin läpi jahdatessaan kohdettaan.
SCP-173 on betonista ja rautapalkeista koostunut patsas, joka on erittäin aggressiivinen ihmisiä kohtaan. SCP-173 pystyy hyökkäämään vain silloin, kun se ei ole kenenkään suorassa näkölinjassa. Kyseinen olento tappaa kohteensa taittamalla näiden niskat. Tämä olento on ensimmäinen SCP-olento, josta on koskaan kirjoitettu artikkeli.
SCP-3008 on IKEA-huonekalumyymälää muistuttava rakennus, joka siirtää sinne astuvan henkilön loputtomalta vaikuttavaan ympäristöön. Kyseisessä ympäristössä on ihmisolentoja, joita SCP-wiki artikkelissa käsitellään nimellä "SCP-3008-2". Nämä ihmisolennot hyökkäävät kohteen kimppuun vain "yöaikaan".
Scp-4666 on 8-vuotiaita tai nuorempia lapsia kotoaan kaappaava pitkä humanoidi. Scp-4666 saattaa tarkkailla kohteena olevaa perhettä viikkoja ennen kaappausta.
SCP Foundationin henkilöluokat

SCP Foundationin eri työntekijöillä on erilaiset oikeudet ja velvollisuudet. Henkilöluokkia SCP Foundationissa ovat D-Luokan vanki (engl. Class-D), tason 1-5 työntekijä (engl. Level 1-5 employee), O5-Neuvoston edustaja ja "The Administrator" (suom. Ylläpitäjä).
O5-Neuvoston edustajilla ja "The Administratorilla" on rajoittamaton pääsy kaikkiin dokumentteihin SCP universumissa, kun taas D-Luokan vangeilla ei ole pääsyä mihinkään.
D-Luokan vangit ovat SCP-Wikissä julkaistujen tarinoiden mukaan vankeja, jotka ovat palvelleet joko kuolemanrangaistusta tai elinkautista. SCP-Wikissä julkaistut artikkelit mainitsevat myös sen, että vangit ovat vapaaehtoisesti suostuneet liittymään SCP Foundationin D-Luokan vangeiksi.  SCP-olentoja ja niiden vaikutuksia testataan D-Luokan vangeilla melkein moraalittomasti.
K-luokan skenaariot

K-luokan skenaariot ovat useita erilaisia haitallisia, fiktiivisiä tapahtumia, joita SCP-olennot voivat aiheuttaa SCP universumissa. Koska niille voi antaa eri merkityksen artikkeliaan varten, alla olevat ovat useimmin käytettyjä merkityksiä. K-kirjain merkitsee todennäköisesti Keter-luokitusta (elämänpuun korkein Sefirot), joka merkitsee hyvin hankalaa eristystä SCP universumin sisällä.
CK-luokan skenaario merkitsee, että aika-avaruus on muuttunut.
GK-luokan skenaario merkitsee, että ihmiskunta on kuollut, mutta maapallo pystyy tukemaan muuta elämää.
NK-luokan skenaario merkitsee Grey goo-skenaariota.
TK-luokan skenaario merkitsee, että maailman aikajana on muuttunut merkittävästi.
XK-luokan skenaario merkitsee mitä tahansa maailmanloppua.
ZK-luokan skenaario merkitsee, että koko maailmankaikkeus on peruuttamasti tuhoutunut.
Videopelit aiheesta

SCP Foundationista on inspiroinut mm. seuraavia itsenäisiä videopelejä:
SCP: Containment Breach on suomalaisen Joonas Rikkosen kehittämä peli. Pelissä pelaaja on D-luokan henkilö, ja SCP-173 on murtautunut eristyssäiliöstään. Pelistä on tehty Unity-pelimoottorilla päivitetty versio nimeltä SCP Unity.
SCP: Secret Laboratory on Unity-pelimoottorilla tehty verkkomoninpeli, jossa pelaaja on joko SCP-olento, tiedemies tai D-luokan henkilö. SCP-olioiden täytyy tappaa tiedemiehet ja D-luokan henkilöt. Tiedemiesten täytyy paeta ja liittyä SCP Foundationin Mobile Task Force-joukkoon Epsilon-11 "Nine-Tailed Fox" (suom. Yhdeksänhäntäinen kettu). Myös D-luokan henkilöiden täytyy paeta ja liittyä Chaos Insurgencyyn, eli SCP Foundationin vastaiseen joukkoon, joka haluaa vapauttaa SCP-olentoja ja käyttää niitä aseina. Peli on käännetty usealle kielelle, mukaan lukien suomeksi.
Control on suomalaisen Remedy Entertainmentin kehittämä seikkailutoimintapeli. Videopeli sai paljon vaikutteita SCP-järjestöstä, ja pelin keskiössä on kuvitteellinen Yhdysvaltojen virasto "Federal Bureau of Control", joka kerää paranormaalilla vaikutuksella varustettuja arkipäiväisiä esineitä tutkittavaksi ja säilytettäväksi.
Lailliset ongelmat > SCP-173 ja Untitled 2004

Kuva, jota käytetään SCP-173:n sivulla on kuva Izumi Kato-taiteilijan patsaasta Untitled 2004. Kato on antanut yhteisölle luvan käyttää kuvaa, kunhan sitä käytetään vain yhdessä artikkelissa. Samanlainen tilanne on SCP-005:n sivulla. Kuvia ei siis ole jaettu CC BY-SA 3.0-lisenssillä, toisin kuin kaikki muut materiaalit sivustolla.
Lailliset ongelmat > Tekijänoikeustrolli

Andrei Duksin on käyttänyt porsaanreikää Venäjän laissa ja rekisteröinyt tavaramerkkioikeudet SCP-nimeen ja logoon Venäjän ja Euraasian talousunionin alueella. Hän käytti oikeuksiaan SCP-logoa käyttäven fanituotteiden myyjät VK-sivustolta. 
SCP-fanit keräsivät 160000 dollaria joukkorahoitusta lakimiehen palkkaamiseen Venäjällä.
Aiheesta muualla

Wikidot-palvelun tarjoama SCP-Wiki (englanniksi)
Helsingin Lehti

Lehden ensimmäisen numeron etusivu.
Helsingin Lehti oli Helsingissä vuosina 1926–1931 ilmestynyt sanomalehti. Vuodesta 1929 lähtien sen nimenä oli Nouseva Suomi.
”Aitosuomalainen” Helsingin Lehti ajoi suomea valtakunnan ainoaksi kieleksi ja kiinnitti huomiota ”heimokansojen” asiaan. Vuonna 1928 sen taustapiiri perusti alkutekijöihinsä jääneen ”Suomalaisen Kansanpuolueen”. Nouseva Suomi kannatti yhä voimakkaammin myös suursuomalaisuutta. Lehti osoittautui kannattamattomaksi, ja sen tilalle perustettiin aikakauslehti Suomalainen.
Lehti ilmestyi yhdestä kolmeen kertaa viikossa, välillä epäsäännöllisesti ja loppuvaiheessa kerran tai kahdesti kuukaudessa. Sen päätoimittajina ja vastaavina toimittajina työskentelivät Aleks. Törrönen (1926–1927), E. W. Pulkkinen (1927), Lennartti Pohjanheimo (1927–1929), L. Kuisma (vast. toim. 1929), Oskari Hakovirta (vast. toim. 1929–1931) ja H. Aholainen (vast. toim. 1931). Sanomalehti Oy Suomalaisen toimitusjohtajana ja johtokunnan puheenjohtajana oli koko ajan Lennartti Pohjanheimo.
Aiheesta muualla

Helsingin Lehti digitoituna kansalliskirjastossa
Sem

Semin kirkko
Sem on taajama ja entinen kunta Tønsbergissä Vestfoldin läänissä Norjassa. Taajama sijaitsee viisi kilometriä länteen Tønsbergin kaupungista. Vuonna 2022 siellä oli noin 2 700 asukasta.
Sem yhdistettiin Tønsbergin kuntaan 1. tammikuuta 1988.
Stugudalin kappeli

| Stugudalin kappeli Stugudal kapell |
| --- | --- |

Sijainti:  Tydal, Norja
Kirkkokunta:  Norjan kirkko
Hiippakunta:  Nidarosin hiippakunta
Rakentamisvuosi:  1957
Suunnittelija:  John Egil Tverdahl
Materiaali:  puu
Istumapaikkoja:  124
Lisää rakennusartikkeleitaArkkitehtuurin teemasivulla
Stugudalin kappeli (norj. Stugudal kapell) on Tydalin kunnassa Norjassa sijaitseva puinen pitkäkirkko vuodelta 1957.
Aiheesta muualla

Kuvia tai muita tiedostoja aiheesta Stugudalin kappeli Wikimedia Commonsissa
Yuki-onna

| Yuki-onna |
| --- | --- |
 Toriyama Sekienin Yuki-onna-aiheinen piirros 1700-luvulta.
Ominaisuudet
Nimen etymologia:  jap. ’luminainen’
Muut nimet:  shikkenken yuki-banba yuki-bajo
Esiintyminen:  Japani
Kansanperinne
Kansanperinteen alkuperä:  Japanilainen kansanperinne
Infobox OKNimi-testi OK: 
Yuki-onna (jap. 雪女, "luminainen") on japanilaisen mytologian lumenhenki, joka väitetysti esiintyy lumisina öinä tai lumimyrskyjen aikana. Hahmo tunnetaan Japanissa laajalti, mutta uskomukset sen esiintymisajankohdista, käyttäytymisestä ja alkuperästä vaihtelevat alueittain.
Ominaisuudet

Iwaten prefektuurissa sijaitsevassa Tōnossa ja joillakin muilla paikkakunnilla uskotaan, että yuki-onna ilmestyy vain tiettynä päivämääränä. Iwaten ja Miyagin prefektuureissa yuki-onnan nähneiden ihmisten sielujen uskotaan lähtevän ruumiistaan. Aomorin prefektuurissa yuki-onnan käytöksen väitetään muistuttavan toista myyttistä hahmoa ubumea, joka pyytää ihmisiä pitelemään sen vauvaa sylissään.
Yuki-onnan sanotaan vaihtelevasti olevan joko lumen henki tai lumeen kuollut nainen. Yamagatan prefektuurissa hänen uskotaan olevan taivaasta pudonnut kuun prinsessa.
Lafcadio Hearnin versio

Yuki-onna tunnetaan todennäköisesti parhaiten tarinasta, joka sisältyy Lafcadio Hearnin vuonna 1904 julkaistuun Kwaidan-tarinakokoelmaan ja joka käännettiin myös japaniksi. Hearn kirjoitti kuulleensa tarinan itse maanviljelijältä Chōfussa.
Tarinassa puunhakkaaja Minokichi näkee, kuinka hänen vanhempi ystävänsä kuolee yuki-onnan henkäykseen. Yuki-onna uhkaa tappaa Minokichin, jos hän koskaan kertoo näkemästään jollekulle. Myöhemmin Minokichi tapaa kauniin naisen nimeltä O-Yuki, jonka kanssa menee naimisiin ja saa kymmenen lasta. Eräänä yönä hän kertoo O-Yukille kohtaamisestaan yuki-onnan kanssa. O-Yuki raivostuu ja sanoo, että tappaisi Minokichin, ellei heillä olisi lapsia. O-Yuki muuttuu valkoiseksi usvaksi ja katoaa savunpoistoaukosta.
Hearnin versio on huomattavasti monimutkaisempi kuin tyypilliset yuki-onnasta kertovat tarinat. Asiantuntijoiden mukaan hän on luultavasti yhdistänyt tarinaan eurooppalaisen femme fatalen hahmon arkkityypin. Mahdollinen nimenomainen esikuva on saattanut olla Charles Baudelairen runo ”Les bienfaits de la Lune”. Ihmisen ja ei-ihmisen välinen avioliitto ei tosin ole japanilaisessa kansanperinteessä tuntematon konsepti.
Aiheesta muualla

Kuvia tai muita tiedostoja aiheesta Yuki-onna Wikimedia Commonsissa
Formula 4 UAE

| Formula 4 UAE |
| --- | --- |
Luokka:  Formula 4
Ensimmäinen kausi:  2016–17
Moottoreiden valmistajat:  Abarth
Rengasvalmistaja(t):  H Hankook
Kuljettajien mestari:   Freddie Slater
Tallien mestari:   Mumbai Falcons
Formula 4 UAE oli vuonna 2016 käynnistynyt FIA:n hallinnoima Formula 4 -sarja, jonka kilpaillut käytiin pääosin Arabiemiirikunnissa. Auton suunnitti ja rakensi italialainen Tatuus. Auton mallinimi oli Tatuus F4-T421. Aiemmin sarjassa käytettiin mallinimeä Tatuus F4-T014. Sen moottorina toimi 1.4 litran Abarth-turbo. Renkaat tulivat Hankookilta. Sarjassa ajettiin yhtenä viikonloppuna kolme tai neljä kisalähtöä. Pisteitä jaettiin kymmenelle parhaalle kuljettajalle 25, 18, 15, 12, 10, 8, 6, 4, 2, 1. Kilpailun nopeimman kierroksen ajanut kuljettaja sai yhden lisäpisteen.
Lokakuussa 2023 ilmoitettiin, että mestaruus muuttaa nimensä Lähi-idän Formula 4 mestaruussarjaksi kaudesta 2025 alkaen, joka kattaa myös Lähi-idän alueen muihin maihin.
Mestarit > Kuljettajat

| Kausi | Kuljettaja | Talli |
| --- | --- | --- |
| 2016–17 |  Jonathan Aberdein |  Team Motopark |
| 2017–18 |  Charles Weerts |  Dragon Motopark F4 |
| 2019 |  Matteo Nannini |  Xcel Motorsport |
| 2020 |  Francesco Pizzi |  Xcel Motorsport |
| 2021 |  Enzo Trulli |  Cram Durango |
| 2022 |  Charlie Wurz |  Prema Racing |
| 2023 |  James Wharton |  Mumbai Falcons Racing Limited |
| 2024 |  Freddie Slater |  Mumbai Falcons Racing Limited |
Mestarit > Tallit

| Kausi | Talli |
| --- | --- |
2016–17:  Team Motopark
2017–18:  Dragon Motopark F4
2019:  Xcel Motorsport
2020:  Xcel Motorsport
2021:  Xcel Motorsport
2022:  Prema Racing
2023:  Mumbai Falcons Racing Limited
2024:  Mumbai Falcons Racing Limited
Mestarit > Tulokas

| Kausi | Kuljettaja | Talli |
| --- | --- | --- |
| 2016–17 |  Logan Sargeant |  Team Motopark |
| 2017–18 |  David Schumacher |  Rasgaira Motorsports |
| 2019 |  Matteo Nannini |  Xcel Motorsport |
| 2020 |  Francesco Pizzi |  Xcel Motorsport |
| 2021 |  Enzo Trulli |  Cram Durango |
| 2022 |  Rafael Câmara |  Prema Racing |
| 2023 |  Tuukka Taponen |  Mumbai Falcons Racing Limited |
| 2024 |  Kean Nakamura-Berta |  Mumbai Falcons Racing Limited |